Maha
10మిలియన్‌ టన్నుల వార్షిక ఉత్పత్తిలక్ష్యం
హైదరాబాద్‌, నవంబరు 7: మైహోం సిమెంట్స్‌ తమిళనాడు క్యూటికోరన్‌ లో ఏర్పాటుచేస్తున్న కొత్త యూనిట్‌ తో మొత్తం పది మిలియన్‌ టన్నుల ఉత్పత్తి సామర్ధ్యం లక్ష్యంగా విస్తరణ ప్రణాళిక అమలుచేస్తున్నట్లు మై హోంగ్రూప్‌ ఎగ్జిక్యూటివ్‌ డైరెక్టర్‌ సాంబశివరావు వెల్లడించారు. కంపెనీ కొత్తగా రూపొందించిన మహాసిమెంట్స్‌లోగోను ఆవిష్కరించిన అనంతరం మీడియాతో మాట్లాడుతూ రెండుదశాబ్దాలుగా సిమెంట్‌రంగంలో పటిష్టమైన వాటాతో ఉందన్నా రు. ఐర్లాండ్‌కు చెందిన సిఆర్‌హెచ్‌ కంపెనీతో 50 శాతం వాటా భాగస్వామ్యం మైహోంగ్రూప్‌తో ఉందన్నారు. దక్షిణాది రాష్ట్రాల్లోను, తూర్పుప్రాంత రాష్ట్రాల్లోను మంచి ఉనికిని కలిగి ఉన్న మహా సిమెంట్స్‌ త్వరలోనే ఉత్తరాదిప్రాంతాలకు విస్తరించ నున్నట్లు తెలిపారు. ప్రస్తుతం సాలీనా 50-70 శాతం ఉత్పత్తిసామర్ధ్యం వినియోగం అవుతుంద న్నారు. మహాగ్రూప్‌ లోగోతో మరింతగా చొచ్చుకు వెళ్లే లక్ష్యంతో ఉన్నట్లు సాంబశివరావు వివరించా రు. ప్రస్తుతం ఉన్న 8.2 మిలియన్‌ టన్నులు వచ్చే జనవరినాటికి 10 మిలియన్‌ టన్నులకు చేరుతుం దని ఆయన వివరించారు. ట్యూటికోరన్‌ ప్లాంట్‌కు రూ.250 కోట్లు పెట్టుబడులు కేవలం అంతర్గత నిధులతోనే ఏర్పాటుచేస్తున్నట్లు వివరించారు. మహాగ్రూప్‌కు విద్యుత్‌ప్లాంట్లు మూడు ఉన్నాయ న్నారు. ఇప్పటివరకూ 15 మెగావాట్లు, 60 మెగా వాట్లతోపాటు అదనంగా ప్రస్తుతం పది మెగావాట్లు ఉత్పత్తియూనిట్‌ఏర్పాటవుతోందన్నారు. మహాగ్రూప్‌ ప్రస్తుతం సిమెంట్‌, నిర్మాణరంగం, విద్యుత్‌, ట్రాన్స్‌పోర్టురంగాల్లో విస్తరించిందని, త్వరలోనే ఫార్మారంగాలకు సైతం వెళుతున్నట్లు వివరించారు. గుంటూరులో 7.5 మిలియన్‌ టన్నుల సామర్ధ్యం ఉన్న యూనిట్‌ ఏర్పాటు చేస్తామని, కర్నూలులో జైజ్యోతి, మేళ్లచెరువులో కూడా మూడువేల ఎకరా లను లీజుకు తీసుకుంటున్నట్లు వివరించారు. విస్తరణబాటలో అవసరమైతే విక్ర యానికి సిద్ధంగా ఉన్న సిమెంట్‌ యూనిట్లను కొనుగోలు చేస్తామని సాంబశివరావు వివరించారు. కంపెనీ ఫ్లాగ్‌షిప్‌బ్రాండ్‌ మహాసిమెంట్‌బ్రాండ్‌ కు కొత్త గుర్తింపును తెచ్చేవిధంగా కొత్తలోగో ఆవిష్కరించామని, తెలంగాణ ఆంధ్ర ప్రదేశ్‌, తమిళనాడు, కర్ణాటక, కేరళ మార్కెట్లతో పాటు తూర్పుప్రాంతంలో ఒడిశా, బీహార్‌, పశ్చిమబెంగాల్‌, ఛత్తీస్‌గఢ్‌ వంటి ప్రాంతాల్లో కూడా పటిష్టమైన నెట్‌వర్క్‌ ఉందన్నారు. మీడియా సమా వేశంలో మార్కెటింగ్‌ డైరెక్టర్‌ విజ§్‌ువర్ధన్‌రావు, డైరెక్టర్‌ ఫైనాన్స్‌దేవ్‌జగత్‌, సీనియర్‌ వైస్‌ ప్రెసిడెంట్‌ పిజె మత్త§్‌ు తదితరులు పాల్గొన్నారు.